למה התאהבנו בספרים ובמיוחד בספרים יד שניה? ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏

אז למה התאהבנו בספרים ובמיוחד בספרים יד שניה? בכל יום אנחנו פותחים את הדלת של חנות הספרים שלנו, וריח מוכר מקבל את פנינו - שילוב של דפים ישנים ומדפי עץ. מי שביקר בחנות שלנו מכיר את הריח ומי שלא - תחשבו על הריח שיש או שהיה בבית של סבתא. כל ספר אצלנו בחנות עבר מסע: יצא מהדפוס, נרכש בחנות, היה על מדף בסלון של מישהו או שכב על שידה ליד המיטה, אולי נישא בתרמיל בטיול ארוך וראה עולם, אולי הספר ליווה את בעליו הקודמים בתקופה קשה או שמחה, אולי הוא נושא הקדשה מלבבת או מכמירת לב. ספר יד שניה הוא מוצר מדהים עם קיום רב מימדי: קודם כל יש את הטקסט והידע, קיים גם הסיפור של הספר (נניח אם כתב היד של הספר התגלל ממדינה אירופאית לקיבוץ בישראל ויצא לאור בפעם הראשונה לאחר 80 שנה מאז שנכתב), הממד האסתטי והנוכחות שלו על המדף, ולבסוף הסיפור של הספר הספציפי שאתם מחזיקים ביד (הקדשה של מרגשת של עלמת חן לכבוד יום הולדתו של אהובה או ספרים שהגיעו מספרייתו של משורר נודע). אנחנו מוכרים סיפורים בתוך סיפורים. היום, יום הספר הבינלאומי, אנחנו חושבים על כל האנשים שנכנסו לחנות שלנו או לאתר ושוטטו כאן כדי למצוא ספר ספציפי, חוויה או תחושה, מוזה או אולי רעיון חדש. לפעמים קורה כאן שהספר מוצא אתכם ואין לכם ברירה אלא לקחת אותו אתכם הביתה. אנחנו רואים כאן סבתות שמוצאות לנכדים שלהן את הספר שהקריאו להן כשהן היו קטנות או ילדים שמגלים את חדוות הקריאה בפעם הראשונה. לעתים רבות אנחנו רואים את הניצוץ בעיניים של אלו שמוצאים כאן את הספר הנדיר שהם חיפשו כבר שנים או את קריאת ההתלהבות של זוג שהולך בחוץ וקולט בחלון הראווה ספר אמנות שהם חייבים לרכוש. אנחנו מודים בכל יום על ההזדמנות להיות בצומת הזו, במרכז הידע והמפגש הזה בין אנשים, עולמות וספרים. תודה לכם ולכן ותודה לאל על הספרים. שלכם, צוות האחים גרין.

לאתר

האחים גרין greenbrothers.co.il ידידיה פרנקל 39, תל אביב | 03-5238501
דוא״ל זה נשלח אליך כיוון שהסכמת לקבל דיוור שיווקי מצידנו. לחצו כאן אם אתם רוצים לקבל פחות מיילים - Manage Preferences לחצו כאן אם אתם רוצים להפסיק לקבל מיליים - או שלחו דוא״ל לכתובת hello@greenbrothers.co.il